Акрамя таго, з часоў мінулай гульні балгары прыстойна дадалі ў наступе: 12-е месца ў спісе самых выніковых каманд розыгрышу наводзіць на думку, што ў адкрытым баскетболе змагацца з імі сэнсу няма. У адсутнасці Гарэта Штутца, які толькі-толькі набірае форму пасля траўмы, мінчукам прыйдзецца вельмі складана ў барацьбе пад кольцам. Абарона трохсекунднай зоны ператворыцца для "Цмокаў" ў галоўную задачу вечара. Акрамя гэтага, важна не паддавацца эмоцыям. Менавіта на псіхалагічных супярэчнасцях (нервовасці, роспачы, празмерным жаданні выправіць дапушчаныя памылкі) "Рылскі" лавіў усіх супернікаў, каго абыгрываў у сезоне.